DÔVODOVÁ SPRÁVA

1.KONTEXT NÁVRHU

•Dôvody a ciele návrhu

V nariadení 2020/672 (ďalej len „nariadenie o SURE“) sa stanovuje právny rámec poskytovania finančnej pomoci Únie členským štátom, ktoré čelia závažnému narušeniu hospodárstva spôsobenému výskytom ochorenia COVID-19 alebo ktorým takéto narušenie hrozí. Podpora v rámci nástroja SURE slúži predovšetkým na financovanie režimov skráteného pracovného času alebo podobných opatrení zacielených na ochranu zamestnancov a samostatne zárobkovo činných osôb, a teda na zníženie nezamestnanosti a straty príjmu, ako aj na financovanie opatrení súvisiacich so zdravím, a to najmä na pracovisku.

Taliansko 7. augusta 2020 požiadalo o finančnú pomoc Únie podľa nariadenia o SURE. V súlade s článkom 6 ods. 2 nariadenia o SURE sa Komisia poradila s talianskymi orgánmi, aby overila náhle a prudké zvýšenie skutočných aj plánovaných výdavkov priamo súvisiacich s režimami skráteného pracovného času a podobnými opatreniami, ako aj s opatreniami súvisiacimi so zdravím, ktoré sú spôsobené pandémiou ochorenia COVID-19. Predovšetkým ide o:

1.rozšírenie existujúcich režimov skráteného pracovného času (tzv. Cassa integrazione guadagni). Týmto opatrením sa pokrýva 80 % zvyčajnej mzdy zamestnancov so zachovanými pracovnými zmluvami pracujúcich v spoločnostiach, ktoré boli v období od 23. februára 2020 do 31. októbra 2020 v dôsledku ochorenia COVID-19 na maximálne 18 týždňov úplne alebo čiastočne zatvorené;

2.príspevok vo výške 600 EUR mesačne za mesiace marec a apríl 2020 pre samostatne zárobkovo činné osoby a živnostníkov. Živnostníci, ktorí zaznamenali počas marca a apríla 2020 medziročné zníženie príjmov minimálne o 33 %, majú nárok aj na príspevok za máj 2020 vo výške 1 000 EUR. Ďalší príspevok vo výške 600 EUR za marec 2020 sa priznáva samostatne zárobkovo činným osobám a živnostníkom zaregistrovaným u súkromných inštitúcií povinného sociálneho zabezpečenia;

3.rôzne opatrenia zacielené na konkrétne profesie, ktoré boli nepriaznivo ovplyvnené výskytom ochorenia COVID-19. Patria k nim mesačný príspevok vo výške 600 EUR za marec 2020 a vo výške 500 EUR za apríl 2020 pre zamestnancov v poľnohospodárstve so zmluvou na určitý čas; mesačný príspevok vo výške 600 EUR za marec, apríl a máj 2020 pre pracovníkov v zábavnom priemysle (s ročným príjmom do 50 000 EUR); mesačný príspevok vo výške 600 EUR za marec, apríl a máj 2020 pre spolupracovníkov športových združení; mesačný príspevok vo výške 600 EUR za marec, apríl a máj 2020 pre pracovníkov na vyžiadanie a mesačný príspevok vo výške 500 EUR za apríl a máj 2020 pre pracovníkov v domácnosti;

4.dve opatrenia na riešenie vplyvu zatvorenia zariadení vzdelávania v ranom detstve a škôl vo forme dávok za rodičovskú dovolenku v trvaní do 30 dní v období od 5. marca 2020 do 31. augusta 2020 pre zamestnancov alebo samostatne zárobkovo činné osoby s deťmi vo veku do 12 rokov (alebo staršími ako 12 rokov, ak sú zdravotne postihnuté, ale chodia do školy) vo výške 50 % ich príjmu a poukážok na opatrovanie detí v maximálnej výške 2 000 EUR, ktoré predstavujú alternatívu k dávkam za rodičovskú dovolenku a platia počas rovnakého obdobia;

5.dodatočné dávky za dovolenku v invalidite za maximálne 12 dní v období od 1. marca 2020 do 30. apríla 2020 a za ďalších 12 dní v období od 1. mája 2020 do 30. júna 2020 pre pracovníkov s ťažkým zdravotným postihnutím alebo pracovníkov s príbuznými s ťažkým zdravotným postihnutím. Ide o rozšírenie existujúceho režimu, v rámci ktorého majú zamestnanci nárok na tri dni dovolenky v invalidite mesačne;

6.nenávratné granty pre samostatne zárobkovo činné osoby a jednotlivé podniky. Výška grantu sa vypočíta na základe poklesu obratu zaznamenaného v apríli 2020 v porovnaní s aprílom 2019 (od minimálnej výšky 1 000 EUR do maximálnej výšky 20 % poklesu obratu);

7.dve opatrenia súvisiace so zdravím, a to nový dočasný daňový úver vo výške 60 % nákladov na zlepšenie bezpečnosti pracoviska (v maximálnej výške 80 000 EUR) a nový dočasný daňový úver vo výške 60 % nákladov na dezinfekciu malých podnikov, kancelárií a neziskových organizácií a na nákup ochranných prostriedkov (v maximálnej výške 60 000 EUR).

Taliansko Komisii poskytlo príslušné informácie.

Vzhľadom na dostupné dôkazy Komisia navrhuje Rade, aby prijala vykonávacie rozhodnutie o poskytnutí finančnej pomoci Taliansku podľa nariadenia o SURE na podporu uvedených opatrení.

•Súlad s existujúcimi ustanoveniami v tejto oblasti politiky

Tento návrh je plne v súlade s nariadením Rady 2020/672, podľa ktorého bol vypracovaný.

Týmto návrhom sa dopĺňa ďalší právny nástroj Únie na poskytovanie podpory členským štátom v núdzových situáciách, a to nariadenie Rady (ES) č. 2012/2002 z 11. novembra 2002, ktorým sa zriaďuje fond solidarity Európskej únie (FSEÚ) [ďalej len „nariadenie (ES) č. 2012/2002“]. Nariadenie Európskeho parlamentu a Rady (EÚ) 2020/461, ktorým sa mení uvedený nástroj s cieľom rozšíriť jeho rozsah pôsobnosti tak, aby sa vzťahoval aj na závažné ohrozenia verejného zdravia, a vymedziť osobitné opatrenia oprávnené na financovanie, bolo prijaté 30. marca.

•Súlad s ostatnými politikami Únie